बानदुंग
बानदुंग जावा द्वीप पर राष्ट्रीय राजधानी जकार्ता से 140 किलोमीटर (87 मील) दक्षिणपूर्व में समुद्रतल से 768 मीटर (2,520 फ़ुट) की ऊँचाई पर बसा हुआ है। अपनी ऊँचाई के कारण यहाँ का तापमान सालभर अन्य इण्डोनेशियाई शहरों से ठंडा रहता है। यह एक नदी द्रोणी में ज्वालामुखीय पहाड़ियों से घिरा हुआ है। सन् 2018 के एशियाई खेलों के मेज़बान नगरों में बानदुंग भी एक है।
प्रोबोलिंगो
प्रोबोलिंगो, इंडोनेशिया के जावा द्वीप के पूर्वोत्तर तट पर बसा एक नगर है जो जावा द्वीप के सुराबया और जकार्ता को बाली से जोड़ने वाले रास्ते पर स्थित है। ब्रोमो ज्वालामुखी पर्वत तक पहुँचने के रास्तों में यह भी आता है।